З ІНАЙ І АНДРЭЕМ РУСЕЦКІМІ пазнаёмілася чатыры гады таму . У іх тады было трое дзяцей, чакалі чацвёртага. Іна — мясцовая, Андрэй — з Ушаччыны. Месцам жыхарства выбралі Дунілавічы, дзе ёсць дзіцячы сад і школа, бальніца і аптэка, іншыя сацыяльныя аб’екты. Па душы работа: Іна працуе бухгалтарам, Андрэй — галоўны аграном ДП “Дунілавічы-агра”. Сям’я тады жыла ў невялікай двухпакаёвай кватэры без выгод і марыла пра ўласнае жыллё.